Women throw fire out in the store - Mandsaur News in Hindi - महिलाओं ने शराब बाहर फेंक दुकान में लगाई आग | Patrika Hindi News
- सेल्समैन ने महिलाओं पर लगाया आग लगाने का आरोप
शहर से करीब सात किलोमीटर दूरी पर स्थित निपानिया मेघराज ग्राम में शुक्रवार शाम साढ़े पांच बजे महिलाओं ने दुकान में घुसकर शराब की बोटले बाहर फेंक दी। इस बीच कुछ महिलाओं ने दुकान में आग लगा दी। महिलाएं क्षेत्र में शराब दुकान लगाने का विरोध कर रही थी। उन्होंने कहा कि यह प्रदर्शन उन्होंने विभिन्न शहरों में शराब के खिलाफ महिलाओं द्वारा किए जा रहे प्रदर्शन को टीवी में देखकर किया है। सूचना पर पुलिस मौके पर पहुंची। मौके पर पुलिस अधिकारियों ने फायर फाइटर को सूचना दी। करीब पंद्रह मिनट बाद मिनी फायर फाइटर आया और आग पर काबू पाया। सेल्समैन ने महिलाओं पर आग लगाने का आरोप लगाया है। वहीं महिलाओं ने सेल्समैन पर ही दुकान में आग लगाने का आरोप लगाया है। सूचना पर सीएसपी सांईकृष्ण थोटा मौके पर पहुंचे और महिलाओं से जानकारी ली।
सीएसपी सांई कृष्ण थोटा ने बताया कि देशी शराब की दुकान में आग लगाई गई है। इसकी जांच की जा रही है। जांच कर संबंधितों के खिलाफ नियमानुसार कार्रवाई की जाएगी। जिला आबकारी अधिकारी डॉ शादाब अहमद सिद्दकी ने कहा कि नियमानुसार दुकान है। मामले की जांच करवाई जाएगी।
Mandsaur news mandsaur breaking mandsaur current Mandsaur latest Women throw fire out in the store